Le Rifain
Awarn i uturjem-nnes i tmezgunt i umi qqaren « Iḥewwasen » n umari Ačili Egon Wolff, d umutti-nnes ɣer yiger n yixarrisen x Arif s usufeɣ n udlis « Irifiyen ass-a », yedwel-dd zeg-neɣ Andici ɣer yiger n uturjem i twalat nniḍen, yixḍar ḥuma a dd-yesserzef tamezgunt i umi qqaren « Taqnuct n wureɣ » ɣer umeɣri Arifi.
Tamezgunt-a i yellan zi tefsarin n wammas n trezzutin d tɣuriwin timaziɣin di Arif, yura-tt umari Aruman Plawtus, aṭṭas n leqrun zeggami, zi tmezgunin i yecnan ɣer nhar-a. ttennḍent temsarin-nnes x yijen wergaz yetterbeṭ, iruḥ d taqebbart, maca walli x ca n temɣart, lla, yetterbeṭ di teqnuct teccur s wureɣ.
Plawtus i yeddren jer usegg°as n 254 d 184 qbeel i tlalit n Yeccu Lmasiḥ, yura timezgunin-nnes s tlatinit. deg yimezwura-nnes, yebda lxedmet deg udikur n umezgun, yeɣra taumidit tagrikit. zi ssenni yura timezgunin, ttwaḥsabent zi min daneɣ-dd-yiwḍen yekmel zi tira n tsekla tarumant n lweqt-nni.
Asemzeɣ-a i yegga Andici i tmezgunt n Plawtus, ad yewc ijjen tfawt temɣar i tsekla tarifit ḥuma ad teṭṭef amkan-nnes, ad tili ɛawed d tamerniwt jer yifassen n yimerzuten d yimeḥḍaren n tɣuriwin n tmaziɣt.
sot_Latn kab_Latn kab_Latn kab_Latn kab_Latn